section_heading: Grupa Helen
paragraph_text: Grupa Helen je podigla prašinu; u svijetu bijelih muških indie – pjevača, Helen je bila ženska grupa s mješankom kao frontmenom (Corinnein otac je Indijac, a majka bijela Engleskinja). Ime grupe, Helen, također se nije svidjelo konzervativnoj publici. U svoju obranu kaže: „Da, znam! No, imale smo samo 15 godina i u to vrijeme smo mislile da smo pametne pošto je Helen bila bezobrazna i izazovna indie grupa.“ Ipak priznaje: „Danas mi se to baš i ne čini pametnim.“